Åsa Sonjasdotter

Åsa Sonjasdotter (født i 1966 i Helsingborg) er en svensk kunstner bosatt i Norge og Tyskland. I sin praksis undersøker Sonjasdotter måter kulturbærende fortellinger kan sirkulere og ta form. Utstillingssituasjonene blir steder for både konkret og symbolsk utveksling av materialer, erfaringer og kunnskap. Siden 2005 har Sonjasdotter undersøkt kulturvekster, som er hybrider i betydningen at de verken er helt «ville» eller «artifisielle», men både og. Hun forstår kulturvekster som et resultat av interaksjon mellom mennesker og vekster: kunnskap og erfaringer sedimenteres i vekstene i form av ulike plantesorter som vedlikeholdes gjennom dyrkning. I arbeidet Potetperspektiv undersøker Sonjasdotter potetens rolle for modernitetens utviklingen fra slutten av 1500-tallets Europa frem til i dag. Et sentralt spørsmål er hvorvidt kunnskap sedimentert i ikke-industrielle kulturvekster kan være til hjelp i prosesser for de-kolonialisering og de-kapitalisering.
Sonjasdotter har deltatt i flere større kunstprosjekter og -initiativer. I årene 1996–2006 var hun en av grunnleggerne til den feministiske aksjonsgruppen «Kvinder på Værtshus» (Women Down the Pub) i Danmark. Hun deltok i oppstarten av fagforeningen Unge Kunstnere og Kunstformidlere (UKK) i Danmark i 2002. Hun var professor ved Kunstakademiet i Tromsø i 2007–2014, og var sentral i etableringen av akademiet. Siden 2015 var hun med på å etablere The Neighbourhood Academy i Berlin, et initiativ forankret i lokal kunnskapsproduksjon.Sonjasdotter er utdannet ved Kunstakademiet i Trondheim (1994–1998) og Det Kongelige Danske Kunstakademi (1996–2000). Hun har vært ansatt som professor ved Kunstakademiet i Tromsø, UiT–Norges arktiske universitet (2007–2014), og er fra 2014 ph.d. stipendiat ved Department of Art, Goldsmiths, University of London.


== Utvalgte utstillinger ==
2016: Nikolai Astrup - Norske landskap', Henie Onstad Kunstsenter, Oslo, Norge 
DUMP! Multispecies Making and Unmaking, Kunsthal Århus, Århus, Denmark
2015: D’après nature, Musée de la Chasse et de la Nature and Institute Suédois, Paris, Frankrike
2015: Tote Wespen fliegen länger: bewegte Natur-Kulturen, Naturhistorisk Museum, Berlin, Tyskland
2014: City and Nature, Sapporo International Arts Festival, Sapporo, Japan
2014: Haute Diversité, Domaine de Chamarande and Centre Culturel 104, Paris, Frankrike
2012: Green Acres: Artists Farming Fields, Greenhouses and Abandoned Lots, Contemporary Arts Center, Cincinnati, USA
2012: Hungry City, Kunstraum Kreuzberg, Berlin, Tyskland
2012: The Worldly House, dOCUMENTA (13), Kassel, Tyskland
2010: EATLACMA, LACMA, Los Angeles, USA
2010: Small Potatoes, Big Noice, 4th Bucharest Biennale, Bucharest, Romania
2008: The Gatherers: Greening Our Urban Spheres, Yerba Buena Center for the Arts, San Francisco, USA
2008: The Tea Pavilion, 3rd Guangzhou Triennial, Guangzhou, Kina


== Styreverv ==
2009–2013: Styremedlem i Kunsthal Charlottenborg, København. Utnevnt av utdanningsministeriet i Danmark.
2007–2011: Styremedlem i Nordnorsk Kunstmuseum. Utnevnt av Kulturdepartementet i Norge.
2003–2007: Styremedlem i The International Committee for Visual Art, Danish Art Council, utnevnt av Unge Kunstnere og Kunstformidlere (UKK).
2005–2006: Styreleder for Nordic Institute for Contemporary Art (NIFCA), utnevnt av den Statens Kunstråd i Danmark.
2005–d.d: Medlem i styringsgruppen for Christiania Researcher in Residency (CRIR).


== Utvalgte priser og utmerkelser ==
2016: Nominert til Ulrik Hendriksens Æresstipend som utdeles av Bildende Kunstneres Hjelpefond i Norge.
2014: Mottaker av The COAL Prize for Environmental Art som utdeles av det franske ministeriet for kultur og kommunikasjon (Prix COAL Art et Environnement) og det franske ministeriet for økologi og bærekraft.
2009: Mottaker av den danske Statens Kunstfond for arbeidet «The Order of Potatoes»


== Referanser ==